تورکیه-نین انرژی و طبیعی قایناقلار ناظیری فاتح دؤنمز تورکیه-‌نین 4-جو قازما گمیسی اولان "عبدالحمید خان"ین آغ دنیزینده فعالیت گؤسترجگی "یؤروکلر-1" ساحه سینه چاتدیغینی بیلدیریب.
بو بارده فاتح دؤنمز رسمی توییترصحیفه سینده پای‌لاشیم ائدیب.
فاتح دؤنمز پای‌لاشیمیندا بو ایفادلره یئر وئریب: "عبدالحمید خان" گمیسی آغ دنیزینده فعالیت گؤسترجگی "یؤروکلر-1" ساحه سینه چاتیب.
دونیانین ان اهمیت‌لی قازما گمی‌لری آراسیندا یئر آلان "عبدالحمید خان" گمی‌سی‌نین اوزون‌لوغو 238 متر، ائنی 42 متر، هوندورلوگو ایسه 112 متردیر. معلوماتا اساسن، گمی 12200  متره قدر قازما قابیلیتینه مالیک‌دیر.
قئید ائدک کی، "یؤروکلر-1" ساحه‌سی آنتالیانین غازی پاشا بولگه سیندن 55 کیلومتر آرا‌لیدا یئرلشیر.
